Suure-Jaani Gümnaasium

Suure-Jaani Gümnaasium on gümnaasium Viljandi maakonnas Põhja-Sakala vallas Suure-Jaanis. Kooli ajalugu ulatub tagasi 1945. aastasse.

Kooli lähedal asub Suure-Jaani Gümnaasiumi staadion. 

Koolis õppis 2024. aastal 75 õpilast.

Ajalugu
pisi|Suure-Jaani Gümnaasiumi spordisaalSuure-Jaani Gümnaasiumi algusajaks võib pidada 1945/46. õppeaastat, mil 1940. aastal asutatud mittetäielik keskkool muudeti keskkooliks. Esimene lend lõpetas 1949 aastal. Kool asus Suure-Jaanis Ilmatari tn 9.

1961 aastal ehitati uus keskkooli hoone aadressile Suure-Jaani Tallinna tänav 24, vanasse majja jäi algkool ja internaat ning direktori eluruumid.

Kool kandis nime Suure-Jaani Keskkool 1996. aastani, mil see nimetati ümber Suure-Jaani Gümnaasiumiks.http://www.sjg.edu.ee/index.php/1988-1998-luhikroonika/ (vaadatud 19.12.2015) 

2005. aastal valmis kooli võimla, mis läks maksma üle 1,9 miljoni euro ja valiti Viljandimaa aasta ehitiseks."Aasta ehitis on Suure-Jaani võimla" Sakala, 31. detsember 2005

2014. aastal jagati kool kaheks: gümnaasiumiosa jätkas tegutsemist Suure-Jaani Gümnaasiumi, põhikooliosa Suure-Jaani Kooli koosseisus.

 Gümnaasiumi sümboolika
Kaitsepühak Johannese järgi on kiriku ümber tekkinud asulale ja hiljem linnale saanud nimi Suure-Jaani ehk Gross Sankt Johannis. Pildi keelde panduna saab seda kujutada suure püha kotkana, sest kotkas oli evangelist Johannese laialt levinud sümbol. Pühaduse märgiks on kotka pea ümber nimbus, hariduse ja arengu sümboliks on sulepea. 

1998. aasta septembris valmis Suure-Jaani Gümnaasiumile uus lipp, mille kavandi autor on Olustvere kunstnik Tõnu Kukk.
Lipp on valgest siidist, mille ühel küljel on Gümnaasiumi vapilind ja teisel küljel kiri "Teadmine on jõud", mis seob uue lipu kooli eelmise lipuga.
Lipu tunnusvärvideks on nii nagu gümnaasiumi vapilgi, valge kui süütuse ja puhtuse värv ning potisinine kui Suure-Jaani kihelkonna rahvariiete põhivärv (naistel kampsun, meestel vatt ja kaltsad).
Lipu kinkis koolile 1998. aasta septembris kooli vilistlaskond. Idee teostas Tallinna Lipuvabrik.
Lipu õnnistamine toimus 18. septembril 1998 Suure-Jaani kirikus.

Gümnaasiumi direktorid
 1945–1946 Otto Kolts
 1946–1947 Jaan Jürgen
 1947–1953 Edgar Taader
 1953–1964 Ilmar Aver 
 1964–1967 Eduard Trull 
 1967–1970 Andris-Leons Selg 
 1970–1988 Ülo Kõpp
 1988–1992 Olaf Vaher 
 1992–1993 Urve Siimsoo
 1993–1997 Ervin Jürisoo 
 1997–2014 Peeter Sadam
 2015–2023 Evald Sepp
 2023–... Aivar Jaeski

Viited

Välislingid

Kooli koduleht

Kategooria:Viljandi maakonna koolid
Gümnaasium